[{"text_idx": "#000003", "text": "Cawsom sgwrs hyfryd gyda Mairwen Thornley, un o gyfarwyddwyr bwrdd Cymdeithas Gymanfa Ganu Ontario, sydd wedi bod yn noddi ac yn trefnu\u2019r W\u0302yl am sawl blwyddyn nawr. Ganwyd Mairwen yng Nghymru, ond symudodd wrth i\u2019w theulu fewnfudo."}, {"text_idx": "#000004", "text": "Helo Mairwen, rydym ni\u2019n gwybod bod yr w\u0302yl hon yn digwydd ers nifer o flynyddoedd. Allet ti ddweud rhagor wrthym ni am beth i\u2019w ddisgwyl yn yr w\u0302yl eleni?"}, {"text_idx": "#000006", "text": "Yn draddodiadol mae\u2019r W\u0302yl yn dechrau ar brynhawn dydd Gwener gyda \u201cDaffodil Tea\u201d fel croeso, lle\u2019r ydym ni\u2019n cofrestru a chwrdd a\u0302\u2019n ffrindiau rydym ni wedi cwrdd a\u0302 nhw o\u2019r blaen. Bydd telynor yn canu cerddoriaeth Cymru draddodiadol i ni, ac wedyn rydym ni\u2019n mwynhau\u2019r Noson Lawen a gaiff ei chynnal yng ngwesty\u2019r pencadlys."}, {"text_idx": "#000007", "text": "Mae\u2019r dydd Sadwrn yn llawn wahanol weithgareddau, megis y cyfarfod blynyddol, seminarau a sesiynau sinema cyn prif ddigwyddiad yr W\u0302yl, y cyngerdd co\u0302r. Rydym bob tro yn cael gwestai o Gymru \u2013 eleni, y gwestai ydy Co\u0302r Meibion Machynlleth, co\u0302r o Fro Ddyfi, ac rydym yn edrych ymlaen yn arw at eu croesawu."}, {"text_idx": "#000008", "text": "Ar y dydd Sul, mae gennym ddau ddigwyddiad Cymanfa Ganu, un yn y bore ac un yn y prynhawn, lle\u2019r ydym ni\u2019n canu emynau Cymraeg gyda\u2019n gilydd. Gyda\u2019r ail Gymanfa Ganu, mae\u2019r W\u0302yl yn dod i ben ac rydym ni\u2019n ffarwelio ein ffrindiau tan y flwyddyn nesaf."}, {"text_idx": "#000009", "text": "Ydy nifer o\u2019ch ymwelwyr yn mynd i\u2019r digwyddiadau Gymanfa Ganu?"}, {"text_idx": "#000010", "text": "Maen nhw\u2019n hoff iawn o allu cymryd rhan yn y Gymanfa Ganu! Roedd so\u0302n am gael un Gymanfa Ganu (yn y bore) yn unig, gan fod nifer o bobl sy\u2019n dod i\u2019r w\u0302yl wedi teithio dros Ontario, ac felly yn gadael cyn cinio ar ddydd Sul i yrru adref yn hytrach nag aros am y Gymanfa Ganu yn y prynhawn. Ond mae\u2019n rhaid imi ddweud roedd nifer o bobl yn y Gymanfa Ganu\u2019r llynedd ac wedi mwynhau canu\u2019r emynau. Rydym ni\u2019n eu canu yn Gymraeg a Saesneg, felly gall pawb fod yn hapus a\u0302\u2019r rhaglen. Er na chaiff pob un o\u2019r emynau eu canu yn Gymraeg, mae thema Gymreig i\u2019r Gymanfa!"}, {"text_idx": "#000011", "text": "Sut wnaethoch chi ddechrau a\u0302 threfnu\u2019r W\u0302yl?"}, {"text_idx": "#000012", "text": "Rwy\u2019n aelod o Eglwys Unedig Gymreig Dewi Sant, felly dysgais am yr w\u0302yl amser maith yn o\u0302l. Rwy\u2019n mynd i\u2019r w\u0302yl ers blynyddoedd ond ymunais a\u0302 phwyllgor yr w\u0302yl rhyw 3 blynedd yn o\u0302l. Unwaith i mi gymryd rhan, fe wnes i sylweddoli faint o waith sy\u2019n mynd ymlaen y tu o\u0302l i\u2019r llen!"}, {"text_idx": "#000013", "text": "Ydy lot o bobl yn teithio o UDA neu y tu hwnt i Ottawa?"}, {"text_idx": "#000015", "text": "Yn 2020, rydym ni\u2019n cynnal yr w\u0302yl yn Rhaeadr Niagara, ac mae\u2019n gyfleus iawn i Daleithiau Gogledd America, felly rydym ni\u2019n disgwyl i fwy o bobl i ymuno a\u0302 ni."}, {"text_idx": "#000019", "text": "Rwy\u2019n byw yn Nhoronto ers 58 mlynedd bellach. Ond rwy\u2019n cadw mewn cysylltiad a\u0302 fy nhreftadaeth a diwylliant Cymreig \u2013 dyna pam es i\u2019r w\u0302yl yn y lle cyntaf. Hyd yn oed cyn i\u2019r w\u0302yl gael ei lansio, roeddwn i\u2019n mynd i gymanfaoedd canu yn Rhaeadr Niagara ac roedd yn gymysg o un grw\u0302p o Ohio a phobl Canada yn dod at ei gilydd. Er rwy\u2019n byw yng Nghanada am y rhan fwyaf o fy mywyd, bob tro rwy\u2019n siarad a\u0302 fy chwaer, sydd yn dal i fyw yng Nghymru, mae fy acen Gymraeg yn dod no\u0302l yn syth!"}]